Δεν υπήρχε απώτερος στόχος.
Μετά την 11η Σεπτεμβρίου, η πιο σημαντική αποστολή
ήταν να βρούμε τον Οσάμα μπιν Λάντεν.
Θέλω δικαιοσύνη.
Και όπως έγραφαν οι αφίσες στην Άγρια Δύση
"Καταζητείται. Ζωντανός ή νεκρός".
Ήταν ένα κυνήγι που οι ΗΠΑ ξόδευαν εκατομμύρια,
αν όχι δεκάδες εκατομμύρια κάθε χρόνο,
μαζί με έναν θίασο από χιλιάδες στρατιωτικούς, αναλυτές,
και πράκτορες.
Ήταν ο νούμερο ένα στόχος, ο πλέον καταζητούμενος στον κόσμο…
Και όσο πέρναγαν τα χρόνια, παρέμενε άφαντος.
Η 11η Σεπτεμβρίου ήταν το πιο καταστροφικό γεγονός
στην ιστορία του έθνους μας μετά τον Εμφύλιο.
Θρηνήσαμε χιλιάδες θύματα.
Το Παγκόσμιο Κέντρο Εμπορίου καταστράφηκε ολοσχερώς.
Ο Οσάμα μπιν Λάντεν ήταν το πρόσωπο του εχθρού.
Ήταν ο δράστης,
ήταν ο ενορχηστρωτής αυτής της καταστροφικής επίθεσης.
Ήταν επείγουσα ανάγκη να βρούμε τον Μπιν Λάντεν,
έτσι ώστε να μην οργανώσει ανάλογες επιθέσεις με την 11η Σεπτεμβρίου.
Ξέρω καλά ότι ο Μπιν Λάντεν και τα τσιράκια του
θέλουν να βλάψουν την Αμερική.
Θέλουν να βλάψουν τους συμμάχους μας.
Πώς το ξέρω; Λαμβάνω εκθέσεις μυστικών υπηρεσιών
σε καθημερινή βάση που το υποδεικνύουν.
Έχουν αίμα στα χέρια τους
από την 11η Σεπτεμβρίου και από άλλες επιθέσεις.
Στην Κένυα, στην Τανζανία και στην Υεμένη.
Θα τους αναγνωρίσουμε, θα τους βρούμε και θα τους συλλάβουμε.
ΣΕΠΤΕΜΒΡΙΟΣ 2010
Η CIA πήγε στον Λευκό Οίκο την Ημέρα των Εργατών το 2010
και ενημέρωσε τον Πρόεδρο για ένα συγκρότημα κατοικιών…
ΠΑΚΙΣΤΑΝ
στο Πακιστάν που υποψιάζονταν ότι ίσως ήταν η τοποθεσία
που κρυβόταν ο Μπιν Λάντεν.
Οι υπηρεσίες πληροφοριών των ΗΠΑ εντόπισαν
έναν πιθανό μεταφορέα της Αλ Κάιντα
και του Μπιν Λάντεν τα χρόνια μετά την 11η Σεπτεμβρίου.
Οι υπηρεσίες πληροφοριών άρχισαν να τον παρακολουθούν στο Πακιστάν.
ΠΕΡΙΦΕΡΕΙΑ ΧΑΪΜΠΕΡ
Οι επιχειρήσεις στο Πακιστάν είναι πολύ επικίνδυνες
και πολύ περίπλοκες,
όμως η χώρα είχε γίνει το επίκεντρο στο κυνήγι της ηγεσίας της Αλ Κάιντα.
Ο Χαλίντ Σεΐχ Μοχάμεντ και άλλα στελέχη είχαν ήδη συλληφθεί στο Πακιστάν.
Εντόπισαν ένα λευκό τζιπάκι που οδηγούσε ο μεταφορέας
σε ένα ιδιόμορφο συγκρότημα κατοικιών στο Αμποταμπάντ,
στην πόλη-θέρετρο που εδρεύει η στρατιωτική ακαδημία του Πακιστάν,
κάτι σαν το δικό μας Γουέστ Πόιντ.
Σε πρώτη φάση, ήταν μια περιστασιακή πληροφορία.
Υπήρχε ένα συγκεκριμένο άτομο
που περπατούσε στην αυλή
σαν να προσπαθεί να ασκηθεί
μέσα στα όρια ενός μικρού, περιορισμένου χώρου.
Ήταν ένα άτομο με την κορμοστασιά
που γνωρίζαμε πως είχε ο Μπιν Λάντεν.
Η εκτίμηση των μυστικών υπηρεσιών
ήταν ότι οι πιθανότητες να είναι ο Μπιν Λάντεν ήταν 50/50.
Η CΙΑ παρουσίασε την έκθεσή της
και ο Πρόεδρος Ομπάμα είπε
"Αν πρόκειται να προχωρήσουμε
θέλω να έχω επιλογές".
Η μία επιλογή ήταν η έφοδος του αμερικανικού στρατού
με μια ομάδα κρούσης Πεζοναυτών στο συγκρότημα κατοικιών στο Αμποταμπάντ.
Ελικόπτερα θα προσγειώνονταν στο συγκρότημα,
θα αποβίβαζαν την ομάδα κρούσης,
θα γινόταν σαρωτικός έλεγχος του συγκροτήματος,
ταυτοποίηση των κατοίκων,
και σύλληψη του Οσάμα μπιν Λάντεν, αν βρισκόταν εκεί.
Αν συναντούσαν αντίσταση,
θα αμύνονταν με κάθε μέσο στη διάθεσή τους
μέχρι να διαφύγουν από το συγκρότημα κατοικιών.
Αυτή ήταν η επιχείρηση με απλά λόγια.
Ήταν ένας τύπος επιχείρησης που οι ΗΠΑ γνώριζαν καλά,
όμως το γεγονός ότι θα γινόταν μέσα στο Πακιστάν,
ένα κυρίαρχο έθνος όπου οι ΗΠΑ δεν έχουν δικαιοδοσία,
έκανε την επιχείρηση ακόμα πιο περίπλοκη.
Ήμασταν απογοητευμένοι με το Πακιστάν.
Δεν υπήρχε αμφιβολία ότι υπήρχαν καταφύγια στο Πακιστάν.
Το Πακιστάν έπαιζε σε διπλό ταμπλό και οι ΗΠΑ το κατάλαβαν πολύ αργά.
Είχαν συλλάβει στελέχη της Αλ Κάιντα σε πακιστανικές πόλεις.
Όμως, ταυτόχρονα, στήριζαν τους Ταλιμπάν
και άλλους αντάρτες.
Η κυβέρνηση των ΗΠΑ ανησυχούσε
ότι στις παρυφές των πακιστανικών μυστικών υπηρεσιών
υπήρχαν άτομα που υποστήριζαν ή προστάτευαν τον Μπιν Λάντεν
μετά την 11η Σεπτεμβρίου.
Επίσης το Πακιστάν έχει πυρηνικά όπλα.
Ήταν μια επιχείρηση που μπορούσε να πάει πολύ στραβά,
για πολλούς και διαφόρους λόγους,
με πολύ σοβαρές γεωπολιτικές συνέπειες.
Την ημέρα της επιχείρησης
όσοι εμπλέκονταν στη λήψη αποφάσεων
και βρίσκονταν στην Ουάσινγκτον
συγκεντρώθηκαν στον Λευκό Οίκο.
1η ΜΑΪΟΥ 2011 4:05 Μ.Μ.
Σε πρώτη φάση όλα πήγαιναν ρολόι.
ΤΖΑΛΑΛΑΜΠΑΝΤ
Το ελικόπτερο πέρασε απαρατήρητο πάνω από το Πακιστάν.
ΑΜΠΟΤΑΜΠΑΝΤ
Έφτασαν στο συγκρότημα κατοικιών την προγραμματισμένη ώρα
και μετά από λίγα δευτερόλεπτα πτήσης πάνω από το συγκρότημα,
είχαμε πρόβλημα.
Το ελικόπτερο έγειρε λίγο παραπάνω απ' ό,τι υπολόγιζε ο πιλότος
και συνετρίβη πάνω στην οροφή ενός κτιρίου του συγκροτήματος.
Ήταν ξεκάθαρο ότι δεν θα απογειωνόταν ξανά.
Το ερώτημα ήταν "Τι κάνουμε με το ελικόπτερο
και πώς θα διαφύγουν οι δυνάμεις μας;"
Στην Ουάσινγκτον κόπηκε η αναπνοή όσων παρακολουθούσαν.
Ξαφνικά όλοι φοβήθηκαν ότι ίσως γίνουν μάρτυρες μιας σφαγής
ή ακόμα και της σύλληψης των Πεζοναυτών μέσα σε έδαφος σύμμαχου κράτους.
Όλα αυτά τα ερωτήματα στριφογύριζαν στο μυαλό τους
όταν ο αντιναύαρχος ΜακΡέιβεν επισήμανε
ότι η επιχείρηση προχωράει.
Η επιχείρηση δεν είχε εκτροχιαστεί επί της ουσίας.
Για το χρονικό διάστημα που η δύναμη κρούσης
έψαχνε τα δωμάτια ένα προς ένα,
επικρατούσε αβεβαιότητα για τον αν ο Μπιν Λάντεν βρισκόταν εκεί.
Στον ασύρματο στην Ουάσινγκτον ακούστηκε από το Αφγανιστάν
"Για τον Θεό και την πατρίδα. Τζερόνιμο".
Ήταν η κωδική ονομασία για τον Μπιν Λάντεν.
Οι Πεζοναύτες μετέδωσαν από το Αμποταμπάντ
"Ο Οσάμα μπιν Λάντεν σκοτώθηκε στη μάχη".
Στην Ουάσινγκτον συνειδητοποιούν για πρώτη φορά
ότι μάλλον σκότωσαν τον Μπιν Λάντεν.
ΒΙΝΤΕΟ ΜΕΤΑ ΤΗΝ ΕΠΙΔΡΟΜΗ
2 ΜΑΪΟΥ 2001 ABC NEWS
Οι Πεζοναύτες έμειναν στο Αμποταμπάντ
για περίπου 40 λεπτά.
Υπήρχαν ήδη κάποια εφεδρικά ελικόπτερα
που τους περίμεναν στην περιοχή.
Οπότε κατέστρεψαν το ελικόπτερο που συνετρίβη.
Πήραν μαζί τους όσα πειστήρια μπορούσαν να μεταφέρουν
και το άψυχο σώμα του Οσάμα μπιν Λάντεν
μέσα σε έναν σάκο διακομιδής πτωμάτων.
Το ερώτημα ήταν "Πώς επιβεβαιώνουμε ότι είναι πράγματι ο Οσάμα μπιν Λάντεν;"
Είχαν συνεργάτες της CIA που γνώριζαν τον Μπιν Λάντεν,
τον κυνηγούσαν πολλά χρόνια,
και αυτοί αναγνώρισαν το πτώμα.
Έβαλαν έναν πεζοναύτη να ξαπλώσει δίπλα στο πτώμα
για να υπολογίσουν το ύψος.
Το πρόσωπό του είχε διαλυθεί από τα πυρά,
δεν μπορούσε να γίνει ταυτοποίηση,
όμως τον ταυτοποίησαν από τα αυτιά του.
1η ΜΑΪΟΥ 2011 11:35 Μ.Μ.
Καλησπέρα σας.
Απόψε μπορώ να ανακοινώσω στον κόσμο και στον αμερικανικό λαό
ότι σε μια συντονισμένη επιχείρηση οι ΗΠΑ σκότωσαν τον Οσάμα μπιν Λάντεν,
τον ηγέτη της Αλ Κάιντα.
Πάνω από τη γη των ελεύθερων
Και το σπίτι των γενναίων
Βγήκα στη λεωφόρο Γουέστ Εξέκιουτιβ
και κοίταξα δεξιά προς τη λεωφόρο Πενσυλβάνια…
ΗΠΑ!
και ήταν γεμάτη από εκατοντάδες, ίσως χιλιάδες, ανθρώπους
που επευφημούσαν, αγκαλιάζονταν,
και αλληλοσυγχαίρονταν.
Πρέπει να είχαν μάθει τα νέα πριν από μισή ώρα με 45 λεπτά.
Είχαν βγει αυθόρμητα στους δρόμους της Ουάσινγκτον
για να εκφράσουν τα συναισθήματά τους.
Ένιωσα μεγάλο ενθουσιασμό.
Ο Θεός ευλογεί την Αμερική
Ελευθερία και δικαιοσύνη.
Αναδείκνυε κάτι πολύ βαθύ
για το τι σήμαινε αυτή η στιγμή για τόσους πολλούς Αμερικάνους.
Ο απώτερος στόχος ήταν ο Μπιν Λάντεν.
-Μπράβο, Ομάδα Εθνικής Ασφάλειας. -Κύριε.
Ευχαριστώ. Είμαι περήφανος για σας.
-Κάνατε καλή δουλειά. -Ναι.
Ήταν μια μοναδική βραδιά.
Και στο τέλος,
έδωσα συγχαρητήρια τον στρατηγό
και επιστρέψαμε στα πόστα μας.
Δεν πανηγυρίσαμε.
Αναγνωρίσαμε ότι ήταν σημαντικό,
όμως είχαμε 12 αποστολές στο Αφγανιστάν εκείνο το βράδυ.
Πολλές από αυτές, για διάφορους λόγους,
ήταν πιο δύσκολες και επικίνδυνες από αυτήν που μόλις είχε τελειώσει.
Ο θάνατος του Μπιν Λάντεν σήμανε και το τέλος της Αλ Κάιντα,
όμως όχι και το τέλος της απειλής που είχε εξαπολύσει η Αλ Κάιντα.
Ο πόλεμος στο Αφγανιστάν
και η αστάθεια στο Ιράκ, από πολλές απόψεις,
συνεχίζονται πολλά χρόνια μετά τον θάνατο του Μπιν Λάντεν,
πολύ περισσότερα απ' ό,τι πριν τον σκοτώσουμε.
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
ΚΟΙΜΗΤΗΡΙΟ ΑΥΤΟΚΡΑΤΟΡΙΩΝ
Σπούδασα νομικά στο πανεπιστήμιο Τζορτζ Μέισον,
λίγα μόλις χιλιόμετρα από το Πεντάγωνο.
Όπως οι περισσότεροι Αμερικανοί, ήμουν σοκαρισμένος, θυμωμένος,
ένιωθα όλα αυτά τα συναισθήματα που νιώθουμε έως σήμερα.
Σκεφτόμουν ότι έπρεπε να κάνω κάτι για να συμμετάσχω σ' αυτόν τον αγώνα.
Στο τρίτο έτος των σπουδών μου διάβασα ένα άρθρο στην Washington Post
για τον αντίκτυπο των στρατιωτικών δικηγόρων
κατά τη δίκη της Νυρεμβέργης,
όσο αφορά την προαγωγή του κράτους δικαίου και των βασικών αξιών
που εφαρμόζονται μέχρι σήμερα σε όλον τον κόσμο, θεωρητικά τουλάχιστον,
για την εγγύηση μιας δίκαιης δίκης για τους κατηγορούμενους.
Ακολούθησα αυτήν την καριέρα.
Όταν επέστρεψα από μία αποστολή στο Ιράκ,
δούλεψα δύο χρόνια στη Γερμανία ως στρατιωτικός συνήγορος
στρατιωτών που περνούσαν από στρατοδικείο.
Ήμουν σε ένα χωράφι και περπατούσα με τον σκύλο μου
όταν μου τηλεφώνησαν από το γραφείο και μου είπαν
"Τζέισον, έχουμε μια αποστολή για σένα.
Τι λες για το Γκουαντάναμο;"
Ήταν το 2011.
Δέκα χρόνια μετά την 11η Σεπτεμβρίου.
Είχαν ήδη δημοσιοποιηθεί υπομνήματα σχετικά με τα βασανιστήρια
και είχαν αναφερθεί πολλά προβλήματα
λόγω της επιθετικής στάσης των ΗΠΑ στον πόλεμο κατά της τρομοκρατίας.
Ανησυχούσαν για τα κοινωνικά δικαιώματα.
Μου τηλεφώνησαν και μου είπαν ότι θα αναλάβω την υπεράσπιση
του Χαλίντ Σεΐχ Μοχάμεντ, του εγκέφαλου της 11ης Σεπτεμβρίου.
Οι κατηγορίες εναντίον του
ήταν ότι ενορχήστρωσε και συντόνισε τις επιθέσεις.
Ήταν ο αρχιτέκτονας της 11ης Σεπτεμβρίου.
Ο Χαλίντ Σεΐχ Μοχάμεντ συνελήφθη στο Ραβαλπίντι το 2003 από το Πακιστάν.
Στη συνέχεια κρατήθηκε από τη CIA
σε μυστικές φυλακές σε διάφορες τοποθεσίες εκτός των ΗΠΑ
και υποβλήθηκε σε "βελτιωμένες τεχνικές ανάκρισης".
Κάποιοι τα ονομάζουν βασανιστήρια.
ΑΔΗΜΟΣΙΕΥΤΗ ΦΩΤΟΓΡΑΦΙΑ ΣΥΛΛΗΨΗΣ ΑΠΟ ΤΟ ΓΚΟΥΑΝΤΑΝΑΜΟ - 2006
Υποβλήθηκε σε παρατεταμένη στέρηση ύπνου.
Στερήθηκε τον ύπνο πάνω από 180 ώρες.
Σύμφωνα με τα αρχεία μας, υποβλήθηκε σε εικονικό πνιγμό 183 φορές.
Κατέληξε στο Γκουαντάναμο.
Ποια ήταν η αντίδρασή σας όταν μάθατε ότι θα τον υπερασπιζόσασταν;
Στην προκειμένη περίπτωση, φυσικά,
τα δικαιώματα των έγκλειστων στο Γκουαντάναμο
είναι ένα πολύ άβολο πολιτικό ζήτημα.
Δεν ήταν ζήτημα πελάτη.
Ήταν ζήτημα ανθρωπίνων δικαιωμάτων.
Ο Λευκός Οίκος ζητά από το Κογκρέσο να θέσει τα όρια
για το πώς θα ανακρίνονται οι ύποπτοι για τρομοκρατία
και πώς θα δικάζονται από στρατιωτικά δικαστήρια.
Γιατί να μη δικαστούν στις ΗΠΑ;
Έχουμε ένα ισχυρό σύστημα ποινικής δικαιοσύνης.
Είναι ένα εύλογο ερώτημα.
Έχουμε δικάσει κάποιους τρομοκράτες στις ΗΠΑ.
Βασικό παράδειγμα είναι ο Ζακαρίας Μουσάουι.
Ο Ζακαρίας Μουσάουι εκτίει ποινή ισοβίων.
Καταδικάστηκε από ομοσπονδιακό δικαστήριο για συμμετοχή στην 11η Σεπτεμβρίου.
Ανησυχούσαμε για το γεγονός ότι όχι όλοι οι έγκλειστοι
στο Γκουαντάναμο θα παραδέχονταν την ενοχή τους στο δικαστήριο.
Υπήρχε κίνδυνος να χρησιμοποιήσουν τη δίκη σαν πλατφόρμα
για να καταδικάσουν τις ΗΠΑ
και να επαινέσουν την Αλ Κάιντα και άλλες τρομοκρατικές ομάδες.
Για τα συγκεκριμένα άτομα ήταν μια ευκαιρία για προπαγάνδα.
Επίσης ανησυχούσαμε και για την ασφάλεια.
Ανησυχούσαμε για επιθέσεις από τρομοκρατικές ομάδες
κατά τη δίκη.
Το θέμα με τους έγκλειστους στο Γκουαντάναμο είναι ότι βασανίστηκαν.
Και αυτό προκάλεσε πολλά ερωτήματα.
Πρώτον, τι θα σκέφτονταν οι ένορκοι όταν το μάθαιναν;
Επίσης ομολόγησαν μετά από βασανιστήρια.
Τι σημαίνει αυτό όσο αφορά την εγκυρότητα της ομολογίας;
Και η υπεράσπιση θα μπορούσε να ζητήσει
να μην κατατεθούν αυτές οι ομολογίες.
Το Κέντρο Συνταγματικών Δικαιωμάτων και ένας συνήγορος υπεράσπισης
κατέθεσαν ένσταση για παράνομη κράτηση τον Φεβρουάριο του 2002.
Αμφισβητήσαμε το ότι οι κρατούμενοι δεν έχουν δικαίωμα
να μάθουν γιατί κρατούνται
ή να μπορέσουν να αμφισβητήσουν την κράτησή τους.
Η υπόθεση έφτασε στο Ανώτατο Δικαστήριο.
Το Ανώτατο Δικαστήριο άκουσε επιχειρήματα
για μια υπόθεση τρομοκρατίας.
Ο εγκλεισμός πάνω από 600 υπόπτων για τρομοκρατία
στη ναυτική βάση Γκουαντάναμο στην Κούβα.
Οι δικαστές εξέτασαν τη νομιμότητα αυτών των κρατήσεων.
Το 2006 αποφάνθηκαν ότι τα στρατιωτικά δικαστήρια είναι παράνομα.
Παραβιάζουν το διεθνές δίκαιο.
Οι έγκλειστοι τρομοκράτες προστατεύονται από τις Συμβάσεις της Γενεύης.
Στα τέλη του 2006 ψηφίστηκε ο νόμος περί στρατιωτικών δικαστηρίων
που νομιμοποιούσε όλα όσα το Ανώτατο Δικαστήριο είχε κρίνει παράνομα
λίγους μήνες νωρίτερα.
Ακυρώθηκε το habeas corpus.
Οι έγκλειστοι στο Γκουαντάναμο δεν είχαν δικαίωμα
να προσβάλουν τη νομιμότητα και τις συνθήκες της κράτησής τους.
Το habeas corpus είναι το δικαίωμα να καταθέσεις ότι κρατείσαι παράνομα.
Αυτό είναι όλο.
Είναι μια ευκαιρία να παραστείς στο δικαστήριο.
Το να αρνηθείς το habeas corpus, είναι σαν να αρνείσαι τον νόμο.
Το Γκουαντάναμο έγινε αυτό που έλεγαν,
το νομικό ανάλογο του διαστήματος.
Το 2009, όταν ανέλαβε την εξουσία ο Ομπάμα,
εξέδωσε εκτελεστικό διάταγμα για παύση των στρατιωτικών δικαστηρίων,
καθώς και για να κλείσει το Γκουαντάναμο μέσα σε έναν χρόνο.
Ήταν μια περίοδος αβεβαιότητας για το θέμα του Γκουαντάναμο,
καθώς η κυβέρνηση Ομπάμα προσπαθούσε να αποφασίσει
τι θα έπραττε.
Με το τέλος του πολέμου στο Αφγανιστάν, το Κογκρέσο πρέπει να αναστείλει
τις μεταγωγές κρατουμένων
και να κλείσουμε τη φυλακή στο Γκουαντάναμο.
Αντιμετωπίζουμε την τρομοκρατία,
όχι μόνο με αντικατασκοπία και στρατιωτική δράση,
αλλά και με την πίστη μας στα συνταγματικά ιδεώδη.
Νομίζω ότι η κυβέρνηση Ομπάμα
έχασε το κίνητρο για να κάνει οτιδήποτε.
Είχαν άλλες πολιτικές προτεραιότητες.
Όλοι δικαιούνται μια δίκαιη δίκη.
Αυτό μου ζητήθηκε, να υπερασπιστώ τον πελάτη μου.
Αν αυτές οι τεχνικές εφαρμόζονταν σε οποιονδήποτε Αμερικανό πολίτη
ή σε κάποιον ποινικό κρατούμενο στις ΗΠΑ,
θα ήταν βάρος στη συνείδησή μας.
Όταν πήγαινα σχολείο στη Βιρτζίνια, έμαθα για το Σύνταγμα και τις Τροπολογίες.
Θέλω να πιστεύω ότι οι ηγέτες μας ψηφίζουν νόμους
που είναι δίκαιοι για όλους.
ΝΟΜΟΣ ΠΕΡΙ ΣΤΡΑΤΙΩΤΙΚΩΝ ΔΙΚΑΣΤΗΡΙΩΝ
Ο Νόμος Στρατιωτικών Δικαστηρίων του 2006,
από την κυβέρνηση Μπους, και η εκδοχή του ίδιου νόμου το 2009,
από την κυβέρνηση Ομπάμα,
εξαρχής προδιαγράφουν την αποτυχία εφαρμογής τους.
Οι νόμοι είχαν συνταχθεί με τέτοιον τρόπο που ήταν πολύ δύσκολο
να κάνεις τη δουλειά σου ως συνήγορος.
Πολύ δύσκολο.
Η πολιτική της κυβέρνησης των ΗΠΑ
δεν ήταν μια δίκαιη δίκη για όλους.
Η διαδικασία απαιτούσε ελάχιστη προσπάθεια από τους δικηγόρους
ώστε να φαίνεται νομιμοφανής.
Ότι δεν θα κάνουν καλά τη δουλειά τους.
Τα στρατιωτικά δικαστήρια έχουν σχεδιαστεί
έτσι ώστε καμία πληροφορία
για τη μεταχείριση αυτών των κρατουμένων
να μη βγει ποτέ στο φως της ημέρας.
Κρύβουν εγκλήματα πολέμου.
Οπότε αρνήθηκα.
Θα ήταν ανήθικο εκ μέρους μου.
Παραιτήθηκα από τον στρατό ως ενεργός αξιωματικός.
Πολλοί πιστεύουν
ότι ο Χαλίντ Σεΐχ Μοχάμεντ είναι ο χειρότερος.
Ευθύνεται για τις επιθέσεις στο Παγκόσμιο Κέντρο Εμπορίου
και στο Πεντάγωνο.
Άξιζε να παραιτηθείτε από τη θέση σας για να τον υπερασπιστείτε;
Φύγατε από τον στρατό.
Ναι. Το καταλαβαίνω.
Το καταλαβαίνω.
Απομακρύνθηκα από την ενεργό υπηρεσία στον στρατό.
Όμως, κατά μία έννοια, δεν απομακρύνθηκα από τίποτα.
Υπερασπίστηκα κάτι που πιστεύω ότι είναι δίκαιο.
Έπρεπε να το κάνω.
Ο Άντον Μίρερ αναφέρει σε ένα βιβλίο του
"Αν πρέπει να διαλέξεις μεταξύ του να είσαι καλός στρατιώτης
και καλός άνθρωπος,
να είσαι καλός άνθρωπος".
Στην υπόθεση του Χαλίντ Σεΐχ Μοχάμεντ
πώς και δεν έχει βγει ακόμα ετυμηγορία;
Το γεγονός ότι έχουμε άτομα υπό κράτηση για σχεδόν 20 χρόνια
χωρίς ετυμηγορία
κάποιοι ίσως το θεωρήσουν ως κριτική για τη στρατιωτική δικαιοσύνη.
Για εμένα δείχνει τις δυσκολίες που αντιμετωπίζουμε με αυτά τα άτομα
που συνεχίζουν να αποτελούν απειλή για τη χώρα μας.
Αυτό αντανακλάται από το γεγονός
ότι δεν ήταν μόνο ο Μπους που αντιμετώπισε αυτά τα θέματα,
αλλά και ο Ομπάμα, ο Τραμπ.
Και ο Μπάιντεν θα τα αντιμετωπίσει.
Πού θα καταλήξει αυτή η ιστορία;
Αυτά συμβαίνουν τώρα επειδή τους βασανίσαμε.
Είκοσι χρόνια μετά την 11η Σεπτεμβρίου και δεν ξέρουμε
τι να κάνουμε με αυτά τα άτομα.
Πριν από χρόνια, σε ένα ταξίδι μου,
συνάντησα έναν ξένο δημοσιογράφο που ήταν κρατούμενος.
Είπε κάτι για το Γκουαντάναμο που μου έμεινε.
Το Γκουαντάναμο δεν είναι τοποθεσία,
είναι ιδέα.
Έχει να κάνει
με το ποιοι είμαστε ως Αμερικανοί.
Γιατί και η Αμερική είναι ιδέα.
Και μαχόμαστε γι' αυτήν την ιδέα.
ΑΠΟ ΤΟ 2002 ΩΣ ΤΟ 2021, 780 ΑΤΟΜΑ ΦΥΛΑΚΙΣΤΗΚΑΝ ΣΤΟ ΓΚΟΥΑΝΤΑΝΑΜΟ.
ΟΙ 741 ΑΠΕΛΕΥΘΕΡΩΘΗΚΑΝ ΑΠΟ ΤΙΣ ΤΕΛΕΥΤΑΙΕΣ ΤΡΕΙΣ ΚΥΒΕΡΝΗΣΕΙΣ.
ΑΠΟ ΤΟΥΣ 40 ΠΟΥ ΠΑΡΑΜΕΝΟΥΝ ΕΓΚΛΕΙΣΤΟΙ, ΜΟΝΟ ΟΙ ΔΥΟ ΕΧΟΥΝ ΚΑΤΑΔΙΚΑΣΤΕΙ.
Χάρη στους εξαίρετους άντρες και γυναίκες ένστολους,
το πολιτικό προσωπικό μας και τους πολλούς συμμάχους μας,
εκπληρώνουμε τους στόχους μας.
Ως αποτέλεσμα, από τον επόμενο μήνα
θα αποσύρουμε 10.000 στρατιώτες από το Αφγανιστάν
ως το τέλος του χρόνου
και θα επαναπατρίσουμε 33.000 στρατιώτες ως το επόμενο καλοκαίρι.
Στις συζητήσεις μου με τον Πρόεδρο,
οι οδηγίες του καθώς έφευγα για το Αφγανιστάν
για να γίνω διοικητής,
ήταν να ξεκινήσω τις διαδικασίες αποδέσμευσης
και να παραδώσω τα ηνία στους Αφγανούς
για να υποστούν αυτοί το μεγαλύτερο βάρος
της ασφάλειας της χώρας.
Η αποστολή μας θα μετατραπεί σε υποστήριξη.
Μέχρι το 2014, αυτή η μετάβαση θα έχει ολοκληρωθεί
και οι Αφγανοί θα είναι υπεύθυνοι για την ασφάλειά τους.
Έπρεπε να κλείσουμε το "πεδίο της μάχης".
Την ημέρα που ανέλαβα τη διοίκηση ρώτησα
"Πόσες εγκαταστάσεις έχουμε στο Αφγανιστάν;"
Αν μετράγαμε τις θέσεις μάχης, τα φυλάκια,
τις στρατηγικές και τις λοιπές βάσεις στο Αφγανιστάν,
το καλοκαίρι του 2011 υπήρχαν πάνω από 800 εγκαταστάσεις.
Κάποιες πολύ μικρές, κάποιες πολύ μεγάλες, στέγαζαν δεκάδες χιλιάδες στρατιώτες.
Αεροδιάδρομοι για μαχητικά και μεταγωγικά αεροσκάφη
και αεροδρόμια σε διάφορα μέρη της χώρας.
Έπρεπε να τα κλείσουμε.
Ήταν μια τεράστια επιχείρηση.
Μου επέτρεψαν να φέρω αρκετές χιλιάδες στρατιώτες
για να αποστρατικοποιήσουν τις βάσεις, να γκρεμίσουν τις δομές
μέχρι να μείνει μόνο το έδαφος
για να μη δούμε ποτέ τους Ταλιμπάν
να υψώνουν τη μαύρη σημαία τους πάνω από αμερικανικές βάσεις.
Βλέπουμε πλάνα από πέρυσι τον Μάρτιο
μετά από μια θανατηφόρα επίθεση σε Αμερικάνους στην επαρχία Ουαρντάκ.
Άλλη μία επίθεση εκ των έσω.
Μια επίθεση "πράσινων προς μπλε".
Στις αρχές του 2012, στα μέσα κοινωνικής δικτύωσης,
εμφανίστηκε ένα βίντεο με Αμερικανούς να ουρούν πάνω σε πτώματα Ταλιμπάν.
Αυτές οι πράξεις δεν μας εκφράζουν. Δεν τα κάνουμε αυτά.
Στην προκειμένη υπάρχει ένα βίντεο
που επίσης περιλαμβάνει αισχρά σχόλια κατά τη διάρκεια της ούρησης.
Όλοι στο Αφγανιστάν εξοργίστηκαν.
Η αφγανική κυβέρνηση
και ο στρατός του Αφγανιστάν εξοργίστηκαν.
Κι εγώ εξοργίστηκα.
Αυτό είχε ως αποτέλεσμα ένας Αφγανός στρατιώτης
να επιτεθεί σε Γάλλους συμβούλους και να σκοτώσει τέσσερις από αυτούς.
Ένας πέμπτος κατέληξε αργότερα και κάποιοι τραυματίστηκαν.
Όταν Βρετανοί και Αμερικάνοι
εκπαίδευαν τους Αφγανούς, μοιράζονταν τις ίδιες βάσεις.
Ξυπνούσαν, έτρωγαν πρωινό, ασκούνταν και δειπνούσαν μαζί.
Αναπτύχθηκαν αληθινοί δεσμοί και δυνατές σχέσεις.
Όμως οι Ταλιμπάν συνειδητοποίησαν
ότι ήταν ένας εύκολος τρόπος να σκοτώσουν συμμαχικές δυνάμεις
και να διακόψουν την εκπαίδευση.
Από το 2008 και μετά
έγινε όλο και σύνηθες να ακούς ότι μέσα στη νύχτα
ένας Αφγανός στρατιώτης ξύπνησε
και πυροβόλησε Βρετανούς ή Αμερικανούς στρατιώτες.
Υπήρξαν περιπτώσεις που κάποιος προσβλήθηκε
από κάποια διαταγή ή προσβλήθηκε μετά από επίπληξη.
Το περιστατικά έγιναν τόσο συχνά
που οι δύο δυνάμεις έπρεπε να χωριστούν.
Οι σύμβουλοι και οι στρατιώτες μας δολοφονούνταν
από τα ίδια άτομα που προετοιμάζαμε για την άμυνα της χώρας τους.
Ήταν κάτι που είχε τις προϋποθέσεις
να διαβρώσει τη συνοχή της συμμαχίας εκ των έσω.
Το πρόβλημα δεν έχει λυθεί ακόμα.
Ένα θα σας πω, οι Αφγανοί μπορούν να πολεμήσουν.
Πολεμούν και πεθαίνουν για τη χώρα τους εδώ και πολλά χρόνια.
Αν δείτε τις απώλειες που υπέστησαν,
υπήρξαν περίοδοι
που ανησυχούσαμε ότι οι απώλειές τους ήταν τέτοιες
που θα ήταν δύσκολο να αντικατασταθούν.
Έχουν υποστεί τεράστιες απώλειες
σε περιόδους που εμείς είχαμε ελάχιστες.
Κάθε μία απ' αυτές είναι και μία τραγωδία.
Όμως είχαν πολλές απώλειες.
Κι αυτό συμβαίνει εδώ και πολλά χρόνια.
Δεν μπορείς να κατηγορήσεις τους Αφγανούς ότι δεν είναι μαχητές.
Οι στρατιώτες μας άρχισαν να επιστρέφουν
και η παρουσία μας μειώθηκε καθώς τελείωνε η εξέγερση.
Οι Αμερικανοί διοικητές στράφηκαν πάλι στις αεροπορικές επιδρομές,
σε πολλές περιπτώσεις με μη επανδρωμένα αεροσκάφη,
για να βομβαρδίσουν τα οχυρά των Ταλιμπάν.
Η αλλαγή τακτικής είχε ως αποτέλεσμα τη σημαντική αύξηση
των θανάτων πολιτών.
Και αυτό είχε ως συνέπεια
ότι πολλοί απλοί άνθρωποι εναντιώθηκαν στις δυνάμεις των ΗΠΑ
και στράφηκαν προς τους Ταλιμπάν.
Οι βομβαρδισμοί με μη επανδρωμένα αεροσκάφη
αυξήθηκαν κατακόρυφα μετά το 2009
και επεκτάθηκαν ακόμα περισσότερο
κατά την προεδρία Ομπάμα.
Ο Ομπάμα έστειλε περισσότερα μη επανδρωμένα αεροσκάφη από τον Μπους
και δεν σκοπεύει να ζητήσει συγγνώμη.
Δεκάδες διοικητές και εκπαιδευτές της Αλ Κάιντα,
και κατασκευαστές βομβών σκοτώθηκαν.
Οι πακιστανικές αρχές αναφέρουν
ότι μη επανδρωμένα αεροσκάφη έπληξαν πάνω από 100 στόχους
στα σύνορα του Πακιστάν με το Αφγανιστάν.
Ο Ανουάρ αλ Αουλάκι, το υψηλόβαθμο στέλεχος της Αλ Κάιντα
που ζούσε στην Υεμένη,
η μεγαλύτερη απειλή για την εθνική ασφάλεια των ΗΠΑ,
είναι νεκρός.
Επί μήνες τον παρακολουθούσαν στο κρησφύγετό του στην Υεμένη,
μέχρι που ένα μη επανδρωμένο αεροσκάφος βρήκε τον στόχο του.
Ο Ανουάρ αλ Αουλάκι σκοτώθηκε από μη επανδρωμένο αεροσκάφος των ΗΠΑ.
Ο Ανουάρ αλ Αουλάκι ήταν ιμάμης στο Σαν Ντιέγκο
όταν οι αεροπειρατές
Αλ Χάζμι και Αλ Μιντχάρ έμεναν στο Σαν Ντιέγκο.
Πιστεύω πως συναντήθηκαν μία-δύο φορές.
Ο Αλ Αουλάκι έγινε γνωστός μετά την 11η Σεπτεμβρίου.
Εξελίχθηκε σε φονταμενταλιστή ιεροκήρυκα.
Η κυβέρνηση επιζητούσε να σκοτώσει έναν Αμερικανό πολίτη
έξω από τη νόμιμη οδό,
χωρίς να ελεγχθεί από δικαστήριο αν η απόφαση είναι νόμιμη,
αν υπάρχουν αποδείξεις
ή αν υπάρχει κάποια άλλη λύση εκτός από τη δολοφονία του.
Δεν έχουμε συνειδητοποιήσει τι σημαίνει
η ύπαρξη ενός προγράμματος εξωδικαστικών εκτελέσεων
που σκοτώνει υπόπτους για τρομοκρατία χωρίς επίβλεψη από κανένα δικαστήριο.
ΟΙ ΗΠΑ ΕΙΝΑΙ ΟΙ ΤΡΟΜΟΚΡΑΤΕΣ
Πολλοί λένε ότι τα μη επανδρωμένα αεροσκάφη είναι χρήσιμα.
Χτύπησαν τους Α, Β, Γ στόχους.
Εγώ πιστεύω ότι μπορεί να σκότωσαν τρεις στόχους,
όμως δημιούργησαν άλλους 33.000 στόχους.
Αυτά τα χτυπήματα δεν είναι δίκαια.
Τα χτυπήματα με μη επανδρωμένα αεροσκάφη είχαν χιλιάδες παράπλευρες απώλειες.
Σοκαρίστηκα όταν ρωτήσαμε "Τι θεωρείται νόμιμος στόχος;"
Και τελικά, αν αφαιρέσουμε όλα τα φτιασίδια,
οι στόχοι ήταν κάθε ενήλικας άντρας
κάτω από μια συγκεκριμένη ηλικία.
Όταν σκοτώνεις ανθρώπους ατιμώρητα, δημιουργείς πολλούς στόχους.
Με τα μη επανδρωμένα αεροσκάφη στο οπλοστάσιό μας,
ο στρατός μας μπορεί να χτυπά δύσβατες περιοχές με χειρουργική ακρίβεια,
ενώ προστατεύει αθώες ζωές.
Αυτά τα χτυπήματα έχουν σώσει ζωές.
Οι πράξεις της Αμερικής είναι νόμιμες.
Μας επιτέθηκαν.
Μέσα σε μία εβδομάδα, το Κογκρέσο ενέκρινε τη χρήση στρατιωτικής βίας.
Το γλέντι των αρραβώνων σου.
Ήταν γλέντι αρραβώνων.
Ποια ήταν η ημερομηνία;
Είναι το επίσημο έγγραφο;
Όποτε γυρίζω στο χωριό μου,
δεν είναι το ίδιο, είναι σαν να είναι ένα άλλο χωριό.
Είχα πολλούς φίλους στο χωριό.
Είδα πολλούς ακρωτηριασμούς λόγω του βομβαρδισμού.
Τα σώματά τους ήταν γεμάτα αίματα
και δεν είχαν ούτε χέρια ούτε πόδια.
Το δέρμα τους είχε τεντωθεί εξαιτίας της φωτιάς.
Σαν ένα ύφασμα που κρέμεται από το χέρι και μας χαιρετάει.
Δεν θα ξεχάσω τόσο μεγάλη οδύνη ακόμα κι αν ζήσω 100 χρόνια.
Θεού θέλοντος, θα πάρουμε εκδίκηση.
Τώρα τους βλέπεις ότι είναι γεμάτοι μίσος.
Δημιουργείτε τρομοκράτες.
Αναγκάσατε τόσους αθώους να γίνουν τρομοκράτες,
επειδή η πολιτική σας ήταν να σκοτώσετε τα παιδιά μας.
Λένε "Αν ο θάνατος είναι η μοίρα μας, ας πεθάνουμε πολεμώντας".
Έγιναν Ταλιμπάν.
Πιστεύετε ότι οι Αμερικάνοι πρέπει να μείνουν στο Αφγανιστάν
για τη σταθερότητα;
Δεν θα διαφωνούσα εντελώς,
εκτός αν μείνουμε για 200 χρόνια.
Κάποια στιγμή αναρωτιέσαι "Τι συμβαίνει;" Θα πάρει πολύ καιρό.
Κάναμε ένα τρομερό λάθος που μπλέξαμε εκεί.
Είχαμε έξυπνους αναλυτές που όμως δεν ήξεραν τι έκαναν.
Τα κάναμε θάλασσα.
Το Αφγανιστάν είναι η απόλυτη καταστροφή.
Γιατί δεν είναι εκεί η Ρωσία;
Γιατί δεν είναι εκεί η Ινδία;
Γιατί δεν είναι το Πακιστάν; Γιατί πήγαμε; Είμαστε 10.000 χλμ. μακριά.
ΝΑ ΦΥΓΟΥΜΕ ΑΠΟ ΤΟ ΑΦΓΑΝΙΣΤΑΝ. ΝΑ ΞΑΝΑΧΤΙΣΟΥΜΕ ΤΗΝ ΑΜΕΡΙΚΗ.
Ο Τραμπ το ξεκαθάρισε,
δημοσίως και κατ' ιδίαν, ήθελε να φύγουμε.
Οι Αμερικανοί είναι εξαντλημένοι από έναν πόλεμο χωρίς νίκη.
Πουθενά δεν είναι πιο προφανές από τον πόλεμο στο Αφγανιστάν.
Μίλησα με πολλούς Αμερικανούς διπλωμάτες
και μου ξεκαθάρισαν τη στάση του Τραμπ.
Δεν τον ένοιαζε.
Αν ήθελα να κερδίσω τον πόλεμο,
το Αφγανιστάν θα εξαφανιζόταν από προσώπου γης.
Θα τελείωνε το πολύ σε δέκα μέρες.
Όχι μόνο ήθελε να φύγει,
είχε πει "Οι Αφγανοί να πάνε στον διάολο.
Γάμα τους". Αυτό είχε πει.
"Θα συνεχίσουν να πολεμάνε. Δεν υπάρχει ελπίδα. Τελειώσαμε".
Οι Ταλιμπάν το άκουσαν αυτό.
Και καταχάρηκαν.
Ο κύριος Τραμπ είπε ότι οι Ταλιμπάν είναι δυνατοί άνθρωποι.
Κι εμείς είμαστε δυνατοί άνθρωποι.
Οι δυνατοί πρέπει να συνεργάζονται με άλλους δυνατούς ανθρώπους…
ΤΖΑΛΑΛΟΥΝΤΙΝ ΣΙΝΒΑΡΙ ΠΡΩΗΝ ΗΓΕΤΗΣ ΤΑΛΙΜΠΑΝ
Και να πετάνε μαζί πάνω από απέραντες εκτάσεις.
Ερωτεύτηκαν τον Τραμπ.
Σκέφτηκαν ότι "Είναι ο άνθρωπός μας στον Λευκό Οίκο".
ΟΙ ΤΑΛΙΜΠΑΝ ΠΑΝΗΓΥΡΙΖΟΥΝ ΓΙΑ ΤΗΝ ΠΡΟΩΡΗ ΑΠΟΣΥΡΣΗ ΤΩΝ ΗΠΑ
ΦΕΒΡΟΥΑΡΙΟΣ 2020
Όχι. Ξέχνα το. Κανένα πρόβλημα.
Ναι. Έλα.
Ωραία. Πώς είστε;
Το ερώτημα για μένα είναι πώς μια μεγάλη δημοκρατία
όπως οι Ηνωμένες Πολιτείες
συνομιλεί με τρομοκράτες που έχουν σκοτώσει 5.000 στρατιώτες της…
ΑΧΜΑΝΤ ΖΙΑ ΜΑΣΟΥΝΤ ΠΡΩΗΝ ΑΝΤΙΠΡΟΕΔΡΟΣ ΑΦΓΑΝΙΣΤΑΝ
…για τα πολιτικά θέματα στο Αφγανιστάν.
Για μένα ήταν μεγάλη έκπληξη.
Μετά από 18 μήνες συνομιλιών και σχεδόν δύο δεκαετίες πολέμου,
οι ΗΠΑ και οι Ταλιμπάν υπέγραψαν μια πολυαναμενόμενη συμφωνία
με σκοπό την ειρήνη και την αποχώρηση των ξένων στρατευμάτων.
Ο Τραμπ συμφώνησε με τους Ταλιμπάν
να αποσύρει όλες τις αμερικανικές δυνάμεις μέχρι την 1η Μαΐου του 2021.
Η κυβέρνηση του Αφγανιστάν απελευθέρωσε σχεδόν 5.000 Ταλιμπάν
και συμφώνησε να απελευθερώσει κι άλλους τον Αύγουστο.
Οι Αμερικάνοι συμφώνησαν με τους Ταλιμπάν
χωρίς την κυβέρνηση του Αφγανιστάν.
Οι Ταλιμπάν συμφώνησαν να μην επιτεθούν στους Αμερικάνους,
όμως δεν συμφώνησαν να μην επιτεθούν στην αφγανική κυβέρνηση.
Οπότε τι έκαναν;
Ξεκίνησαν εκστρατεία δολοφονιών.
Η βία και η αιματοχυσία που πλήττουν το Αφγανιστάν
απειλούν την ειρήνη
και τις μελλοντικές συνομιλίες για το τέλος του πολέμου στο Αφγανιστάν.
Με μεγάλο μένος
και με χειρουργική ακρίβεια χτύπησαν την καρδιά της αφγανικής κοινωνίας.
Την αποκαλούμενη "Γενιά του 2001".
Τις γυναίκες,
τους εκπαιδευτικούς, τους καθηγητές.
Θεέ μου, σκότωσαν πάρα πολλούς δημοσιογράφους.
Άνθρωποι που βρίσκονταν στην καρδιά της αφγανικής δημοκρατίας.
Κυνήγησαν αυτούς τους ανθρώπους έναν προς έναν.
Και ήταν πολύ τρομακτικό.
ΣΥΜΦΩΝΙΑ ΓΙΑ ΤΗΝ ΕΙΡΗΝΗ ΣΤΟ ΑΦΓΑΝΙΣΤΑΝ
Υπογράψαμε συμφωνία με τους Ταλιμπάν να συνομιλήσουμε με άλλους Αφγανούς,
μαζί με την κυβέρνηση,
για να έρθουμε σε πολιτικό διακανονισμό
και να συμφωνήσουμε για μια ολοκληρωμένη, μόνιμη εκεχειρία.
ΕΝΔΟ-ΑΦΓΑΝΙΚΕΣ ΣΥΝΟΜΙΛΙΕΣ 12 ΣΕΠΤΕΜΒΡΙΟΥ 2020
Και τώρα γινόμαστε μάρτυρες
αντιμαχόμενων Αφγανών να κάθονται στο ίδιο τραπέζι.
Φανταστείτε τις διαπραγματεύσεις.
Από τη μία έχουμε τους ηγέτες των Ταλιμπάν
που σχεδόν επί μία δεκαετία
βρίσκονταν κρατούμενοι στο Γκουαντάναμο.
Οι άνθρωποι που χθες μας σκότωναν,
σήμερα μας φέρονται σαν φίλοι και συνομιλούμε.
Ήταν αλαζόνες όσο αφορά τους πόρους και την τεχνολογία τους.
Είχαν μεγάλη αυτοπεποίθηση, ήταν αλαζόνες.
Είπαν στους Αφγανούς διαπραγματευτές
"Θα μας πάρει περισσότερο χρόνο για να συνθηκολογήσουμε
παρά για να πάρουμε την Καμπούλ".
Ήταν πολύ αλαζόνες.
Στρατιωτικά, οι Αμερικανοί χρησιμοποίησαν διάφορες στρατηγικές
και στρατιωτικό εξοπλισμό στο Αφγανιστάν.
Όμως απέτυχαν σε κάθε βήμα τους.
Δεν είχαν την επιτυχία που ήλπιζαν.
Αυτή είναι η μία πλευρά.
Στην απέναντι πλευρά του τραπεζιού καθόταν
η εκπρόσωπος της αφγανικής κυβέρνησης.
Η Φαουζία Κούφι είναι μια εκπληκτική γυναίκα
και προσωποποιεί όλες τις αλλαγές
στο Αφγανιστάν τα τελευταία 20 χρόνια.
Στα χρόνια της θητείας της στη Βουλή
βρέθηκε στην πρώτη γραμμή
για τα δικαιώματα των γυναικών.
Το εντυπωσιακό γεγονός με τη Φαουζία Κούφι
είναι ότι λίγο πριν την έναρξη των ειρηνευτικών συνομιλιών
προσπάθησαν να τη σκοτώσουν.
Θα συναντιόμασταν την Κυριακή.
Και συνέβη την Παρασκευή.
Ένα αυτοκίνητο μπλόκαρε τον δρόμο μας
και ξαφνικά κάποιος άρχισε να πυροβολεί.
Μετά από λίγα δευτερόλεπτα συνειδητοποιείς ότι σε πυροβολούν.
Άρχισα να αιμορραγώ και δεν μπορούσα να κουνήσω το χέρι μου.
Οι σφαίρες με χτύπησαν εδώ,
εδώ,
και μετά εδώ, είχα κάταγμα εδώ, και άλλη μία είχε κολλήσει εδώ.
Την αφαίρεσαν από εδώ.
Η κόρη μου με κρατούσε ξύπνια "Μην κλείσεις τα μάτια σου".
Είχα χάσει πολύ αίμα και ίσως έχανα τις αισθήσεις μου.
Και με κράτησε ξύπνια.
Είχε να κάνει με τις ειρηνευτικές συνομιλίες,
γιατί ήξεραν ότι θα παραβρισκόμουν.
Μάλλον με φοβόντουσαν.
Αυτό δείχνει την έκταση της βίας και του πολέμου στο Αφγανιστάν.
Δείχνει τη σημασία της ειρηνευτικής διαδικασίας
για να σταματήσει η αιματοχυσία.
Όπως πολλές άλλες Αφγανές,
έχω δει τους Ταλιμπάν να μαστιγώνουν γυναίκες στον δρόμο
επειδή δεν φορούσαν χιτζάμπ ή μπούρκα
ή επειδή πήγαν στον γιατρό χωρίς να συνοδεύονται από άντρα.
Είναι από τις χειρότερες χώρες στον κόσμο για τις γυναίκες.
Πόσο ακόμα θα συμβιβαστούμε για να φέρουμε την ειρήνη;
ΑΠΡΙΛΙΟΣ 2021
Ο Πρόεδρος Μπάιντεν αποφάσισε να φύγουμε.
Δεν θα τρέξουμε προς την έξοδο.
Θα το κάνουμε υπεύθυνα, στοχευμένα και με ασφάλεια.
Και θα το κάνουμε σε πλήρη συνεργασία με τους συμμάχους και τους εταίρους μας
που έχουν αναπτύξει περισσότερες δυνάμεις στο Αφγανιστάν.
Δεν θα φύγουμε πριν την 1η Μαΐου, θα έχουμε φύγει ως την 11η Σεπτεμβρίου,
την 20η επέτειο των επιθέσεων.
Χωρίς κανέναν όρο.
Οι Ταλιμπάν δεν πρέπει να κάνουν τα Α, Β, Γ.
Θα φύγουμε.
Πήγα στην Καμπούλ τον Δεκέμβριο του 2020.
Συνάντησα τον πρόεδρο Γκάνι.
Νιώθουν εγκαταλειμμένοι. Μου έλεγαν "Αγαπάμε τους Αμερικανούς.
Διεξάγουμε εκλογές. Είμαστε μια δημοκρατία στη μέση της Ασίας.
Έχουμε τα ίδια ιδανικά".
Όσο ήμουν εκεί ένιωθα τον φόβο τους.
Σκέφτονταν "Οι Αμερικανοί φεύγουν,
οι Ταλιμπάν είναι ανάμεσά μας και θα μας κυνηγήσουν.
Και όσο δεν το βλέπουν στην τηλεόραση,
ο κόσμος δεν νοιάζεται".
Οι ΗΠΑ πέτυχαν τους στόχους τους στο Αφγανιστάν.
Πιάσαμε τους τρομοκράτες που μας επιτέθηκαν,
αποδόθηκε δικαιοσύνη στον Οσάμα μπιν Λάντεν
και μειώσαμε την τρομοκρατική απειλή για να μη γίνει το Αφγανιστάν μια βάση
από την οποία θα συνεχίζονταν οι επιθέσεις εναντίον των ΗΠΑ.
Πετύχαμε αυτούς τους στόχους. Γι' αυτό πήγαμε εκεί.
Δεν πήγαμε στο Αφγανιστάν για να χτίσουμε το έθνος τους.
Είναι δικαίωμα και ευθύνη των Αφγανών
να αποφασίσουν το μέλλον τους και πώς θα διαχειριστούν τη χώρα.
Οι Ταλιμπάν καταλαμβάνουν πόλεις και περιφέρειες.
Την Παρασκευή οι Ταλιμπάν είπαν ότι έχουν καταλάβει το 85% του Αφγανιστάν
και ότι πολιορκούν περιοχές στρατηγικής σημασίας.
Να ρωτήσω όσους θέλουν να μείνουμε,
πόσοι ακόμα νεκροί,
πόσες χιλιάδες κόρες και γιοι της Αμερικής είστε πρόθυμοι να κινδυνεύσουν;
Πόσο καιρό θέλετε να μείνουν;
Αξιωματικοί των ΗΠΑ αναφέρουν ότι τα τελευταία νατοϊκά στρατεύματα
έφυγαν από την αεροπορική βάση Μπαγκράμ στο Αφγανιστάν
και την παρέδωσαν στις αφγανικές δυνάμεις.
Που είναι τώρα οι ανθρωπιστές;
Γιατί οι ανθρωπιστές δεν αντιτίθενται
στην αποδέσμευση από το Αφγανιστάν;
Μια αποδέσμευση που έχει ήδη προκαλέσει τεράστια οδύνη.
Ακόμα και μετά τη συμφωνία των ΗΠΑ με τους Ταλιμπάν,
είχαμε μια επίθεση σε μαιευτήριο.
Οι Ταλιμπάν σκότωσαν βρέφη και ετοιμόγεννες μητέρες.
Είχαμε επιθέσεις σε αγορές που σκοτώθηκαν πολλοί Αφγανοί.
Στο Αμερικανικό Πανεπιστήμιο της Καμπούλ,
όπου δολοφόνησαν νεαρούς φοιτητές, άντρες και γυναίκες,
που ζητούσαν ένα καλύτερο μέλλον για να τις επόμενες γενιές Αφγανών.
Θα ήθελα να ρωτήσω, πού είναι η οργή;
Πού είναι οι ανθρωπιστές
και γιατί δεν ανησυχούν για την ενδυνάμωση αυτής της τρομοκρατικής οργάνωσης,
μιας οργάνωσης με βίαια και δολοφονικά σχέδια,
καθώς φεύγουμε από το Αφγανιστάν;
Όταν φύγουν και οι τελευταίοι Αμερικάνοι από το Αφγανιστάν,
η διεθνής τρομοκρατία θα επιστρέψει.
Όλη αυτή η επένδυση στο Αφγανιστάν
τα τελευταία 19 χρόνια θα χαθεί για πάντα.
ΣΤΡΑΤΟΠΕΔΟ ΕΚΠΑΙΔΕΥΣΗΣ ΑΦΓΑΝΙΚΟΥ ΣΤΡΑΤΟΥ 2021
Το μόνο σίγουρο είναι ότι οι Ταλιμπάν πιστεύουν ότι κέρδισαν τον πόλεμο,
ότι οι Ηνωμένες Πολιτείες δραπετεύουν,
και ότι πρέπει να τους παραδώσουν τα κλειδιά της χώρας…
ΣΤΡΑΤΗΓΟΣ ΓΙΑΣΙΝ ΖΙΑ
…για να ιδρύσουν το δικό τους Εμιράτο.
Ακόμα κι αν οι Αμερικανοί αποσυρθούν,
εμείς θα κάνουμε το καθήκον μας.
Όσο τρέχει αίμα στις φλέβες μας, θα υπερασπιστούμε τη χώρα μας.
Δεν θα την παραδώσουμε στους Ταλιμπάν.
Είναι ο αγώνας μας. Η χώρα μου.
Είναι το σπίτι μου. Είναι ο στρατός μου.
Να θυμάστε το πρόσωπό μου.
Αυτό δεν είναι το παλιό Αφγανιστάν.
Είναι η νέα γενιά.
Αυτοί είναι οι νέοι άνθρωποι, η νέα γενιά,
και ο νέος στρατός μας.
Κατατάχθηκα στον στρατό γιατί ένιωθα αβοήθητος,
όμως τώρα είναι καλύτερα.
Καταταχθήκαμε για να υπερασπιστούμε τη χώρα μας.
Και θα την υπερασπιστούμε.
Η λογική των Ταλιμπάν είναι ότι η κυβέρνηση του Αφγανιστάν
είναι το αποτέλεσμα της κατοχής του Αφγανιστάν.
Όταν φύγουν οι Αμερικανοί,
πρέπει να καταστραφεί και το αποτέλεσμα της κατοχής τους
και να δημιουργηθεί μια νέα κυβέρνηση
κοινής αποδοχής από όλους τους πολίτες του Αφγανιστάν.
Το μήνυμά μου προς τους αιμοβόρους Ταλιμπάν
είναι ότι ένα από τα παιδιά μου σκοτώθηκε στον στρατό
ενώ υπερασπιζόταν τη χώρα του.
Δεν θα σταματήσω ποτέ να υποστηρίζω τον Αφγανικό Εθνικό Στρατό.
Θα μεγαλώσω τα υπόλοιπα παιδιά μου και θα τα στείλω στον αφγανικό στρατό
για να πολεμήσουν τους καταπιεστές και τους εχθρούς της χώρας μας
και να τους σπάσουν τα σαγόνια.
Σας διαβεβαιώνω ότι θέλουμε καλές σχέσεις
με τους Αμερικανούς και το ΝΑΤΟ.
Με τη συμφωνία μεταξύ των Ταλιμπάν και των Αμερικανών
οι Ταλιμπάν συμφώνησαν να διακόψουν
τις σχέσεις με την Αλ Κάιντα και άλλες τρομοκρατικές ομάδες.
Ήταν η μεγαλύτερη υποχώρηση από πλευράς τους.
Οι Ταλιμπάν διέκοψαν αυτές τις σχέσεις για να πετύχουν οι διαπραγματεύσεις
και είπαν ότι δεν θα έχουν πλέον σχέσεις με την Αλ Κάιντα και τις άλλες ομάδες.
Τώρα που οι Αμερικανοί πήραν την απόφαση
να αποσυρθούν μετά από 20 χρόνια,
μας έχουν εκπαιδεύσει επαγγελματικά και δεν θα δημιουργηθούν προβλήματα.
Είμαστε έτοιμοι να υπερασπιστούμε τη χώρα μας.
ΣΤΙΣ 15 ΑΥΓΟΥΣΤΟΥ 2021 ΟΙ ΤΑΛΙΜΠΑΝ ΜΠΗΚΑΝ ΣΤΗΝ ΚΑΜΠΟΥΛ.
ΑΝΑΚΑΤΕΛΑΒΑΝ ΤΗ ΧΩΡΑ ΜΕΤΑ ΑΠΟ 20 ΧΡΟΝΙΑ.
Η 11η Σεπτεμβρίου άλλαξε τον κόσμο.
Η χώρα μας πενθεί.
Κάποιοι ζητάμε να μη βιαστούμε.
Ας σταματήσουμε για ένα λεπτό
και ας σκεφτούμε τις συνέπειες των πράξεών μας σήμερα,
έτσι ώστε να μην ξεφύγουμε εκτός ελέγχου.
Η Εξουσιοδότηση Στρατιωτικής Επέμβασης
έχει χρησιμοποιηθεί πάνω από 41 φορές
σε περίπου 19 χώρες
άσχετες με την 11η Σεπτεμβρίου.
Επίσης χρησιμοποιείται και για παρακολουθήσεις στις ΗΠΑ.
Χρησιμοποιήθηκε στη Σομαλία, στην Υεμένη και σε άλλες χώρες.
Χρησιμοποιήθηκε σε όλον τον κόσμο ως η βάση για χρήση στρατιωτικής βίας
με βομβαρδισμούς και άλλες στρατιωτικές επιχειρήσεις.
Αυτό είναι αντισυνταγματικό.
Στήνει ένα σκηνικό διηνεκούς πολέμου.
Δεν το περίμενα ότι η Εξουσιοδότηση Στρατιωτικής Επέμβασης θα χρησιμοποιούνταν
ή θα αναφερόταν από τις κυβερνήσεις
ως δικαιολογία για χρήση βίας στο εσωτερικό.
Δεν το είχαμε φανταστεί.
Το σκεπτικό μας ήταν να κυνηγήσουμε την Αλ Κάιντα.
Και μόλις το πετυχαίναμε, θα έληγε.
Όταν βεβαιωνόμασταν ότι το Αφγανιστάν
δεν είναι πια ένα ασφαλές καταφύγιο τρομοκρατών,
η εξουσιοδότηση θα έληγε.
Θα κυνηγούσαμε την Αλ Κάιντα και τους υπεύθυνους των επιθέσεων.
Όμως ισχύει ακόμα και σήμερα.
Κάποια στιγμή πρέπει να λήξει.
ΟΙ ΗΠΑ ΕΧΟΥΝ ΞΟΔΕΨΕΙ ΠΑΝΩ ΑΠΟ 2,3 ΤΡΙΣ ΔΟΛΑΡΙΑ ΣΤΟ ΑΦΓΑΝΙΣΤΑΝ.
ΠΑΝΩ ΑΠΟ 2.400 ΣΤΡΑΤΙΩΤΕΣ ΣΚΟΤΩΘΗΚΑΝ ΚΑΙ 50.000 ΤΡΑΥΜΑΤΙΣΤΗΚΑΝ.
ΕΧΟΥΝ ΣΚΟΤΩΘΕΙ 150.000 ΑΦΓΑΝΟΙ, ΠΟΛΛΟΙ ΑΠΟ ΑΥΤΟΥΣ ΑΠΛΟΙ ΠΟΛΙΤΕΣ.
Η 11η Σεπτεμβρίου είναι η διαχωριστική γραμμή
μεταξύ του 20ου και του 21ου αιώνα.
Από πολλές απόψεις είναι η αρχή της σύγχρονης ιστορίας μας.
Η 11η Σεπτεμβρίου έκανε την Αμερική να φοβάται.
Σήμερα είναι άνθρακας, αύριο μία άλλη απειλή.
Τι είναι; Πότε θα σταματήσει;
Το βλέπουμε στην αρχιτεκτονική των κτιρίων
και των δημόσιων χώρων που ζούμε.
Οι αποτυχίες της κυβέρνησης πριν την 11η Σεπτεμβρίου
επηρέασαν την εμπιστοσύνη μας στους θεσμούς.
Συνάδελφοι,
κάθε δήλωση που θα κάνω σήμερα είναι επιβεβαιωμένη από έγκυρες πηγές.
Οι αποτυχίες των υπηρεσιών πληροφοριών και των ΜΜΕ
λίγο πριν τον πόλεμο στο Ιράκ,
άλλαξαν τον τρόπο που οι Αμερικανοί βλέπουν την κυβέρνηση και τα ΜΜΕ
και ποια γνώμη εμπιστεύονται.
Ξέρετε για τι πράγμα μιλάτε;
Διαβάσατε κάτι πριν τέσσερα χρόνια και ξέρετε τι έγινε;
Η 11η Σεπτεμβρίου ήταν η πρωταρχική σύγχρονη θεωρία συνωμοσίας.
Τα δισεκατομμύρια των επιχορηγήσεων του Υπουργείου Εσωτερικής Ασφάλειας
στρατιωτικοποίησαν τις τοπικές και πολιτειακές αστυνομίες
και κατά κάποιον τρόπο έφεραν τον πόλεμο στο εσωτερικό της χώρας.
Είναι μία από τις δύο ή τρεις ημερομηνίες
που άλλαξαν τη ροή της αμερικανικής ιστορίας.
Πιστεύω ότι αν ζούσε ακόμα ο Οσάμα μπιν Λάντεν,
θα ήταν χαρούμενος ή τουλάχιστον ικανοποιημένος.
Η τρομοκρατική ομάδα που ίδρυσε το 1988
επέζησε πάνω από τρεις δεκαετίες.
Κόντραρε στα ίσια τον πιο τεχνολογικά προηγμένο στρατό
στην ιστορία των ΗΠΑ και της ανθρωπότητας.
Στις 11 Σεπτεμβρίου υπήρχε η Αλ Κάιντα.
Σήμερα υπάρχουν τετραπλάσιες ξένες τρομοκρατικές οργανώσεις
στη λίστα του Υπουργείου Εξωτερικών με την ιδεολογία της Αλ Κάιντα.
Ακόμα θεωρούν τον Μπιν Λάντεν ως ήρωά και μέντορά τους,
ως το άτομο που θέλουν να μιμηθούν.
Ο "Πόλεμος κατά της Τρομοκρατίας" ήταν ένα ηχηρό κάλεσμα για μάχη,
όμως ήταν παραπλανητικό.
Για να είχε επιτυχία
έπρεπε να επικεντρωθεί στην ομάδα
των δραστών των επιθέσεων της 11ης Σεπτεμβρίου
που συνέχιζαν να μας απειλούν.
Όμως γενικεύτηκε και έγινε ό,τι μας τρόμαζε.
Δεν θα δικαιολογήσω τα τρισεκατομμύρια δολάρια
ούτε θα εξηγήσω όλες τις πτυχές
του πολέμου τα τελευταία 20 χρόνια.
Πάνω από το 40% των παιδιών που πηγαίνουν σχολείο στο Αφγανιστάν
είναι γυναίκες.
Ο αριθμός των παιδιών που πεθαίνουν στη γέννα έχει μειωθεί.
Η πρόσβαση σε ιατρική περίθαλψη έχει επεκταθεί σε όλη τη χώρα.
Οι ευκαιρίες των Αφγανών στην εκπαίδευση,
στην πρωτοβάθμια,
στη δευτεροβάθμια και στο πανεπιστήμιο έχουν επεκταθεί σε όλη τη χώρα.
Κάποιοι θα πουν ότι δεν άξιζε.
Όμως βλέπεις κορίτσια να πηγαίνουν σχολείο,
Αφγανές γυναίκες που είναι στελέχη
ή βλέπεις πτυχές της οικονομίας να γίνονται πιο ανταγωνιστικές
μαζί με άλλα στοιχεία εντός του αναπτυσσόμενου κόσμου…
Θα έλεγα ότι υπήρξε πρόοδος.
ΔΕΝ ΞΕΧΝΩ
ΜΠΡΑΪΑΝ ΤΖ. ΜΑΚΑΛΙΣ ΤΖΟΝ Κ. ΜΑΚΑΒΟΪ, ΤΟΜΑΣ ΤΖ. ΜΑΚΚΑΝ
Πρέπει να μάθουμε ιστορία.
Πρέπει να μάθουμε τι προκάλεσε την 11η Σεπτεμβρίου,
τι συνέβη στις 11 Σεπτεμβρίου και τον απόηχο.
Πρέπει να μάθουμε το καλό, το κακό, το άσχημο, το αληθινό.
ΜΝΗΜΕΙΟ ΚΑΙ ΜΟΥΣΕΙΟ 11ης ΣΕΠΤΕΜΒΡΙΟΥ
ΤΖΟΑΝ ΜΑΡΙ ΑΧΛΑΔΙΩΤΗ ΝΤΙΝΑ ΓΚΑΛΑΝΤΕ ΚΑΙ ΤΟ ΑΓΕΝΝΗΤΟ ΜΩΡΟ ΤΗΣ
ΧΑΣΜΟΥΚ ΠΑΡΜΑΡ Γ. ΝΤΕΪΒΙΝΤ ΜΠΑΟΥΕΡ
ΝΤΕΖΙΡΕ ΜΠΟΥΣΑ ΕΠΙΖΗΣΑΣΑ 11ης ΣΕΠΤΕΜΒΡΙΟΥ
Μετά την 11η Σεπτεμβρίου, αν με ρωτάγατε "Πώς είσαι;",
θα απαντούσα "Είμαι καλά. Είμαι ζωντανή. Είμαι εντάξει".
Δεν καταλάβαινα ότι δεν ήμουν καλά.
Ήμουν ένα λειτουργικό ζόμπι.
Το συνειδητοποίησα το 2006.
Τότε άνοιξε το μουσείο.
Τότε κατάλαβα ότι έπρεπε να πω την ιστορία μου.
Ήθελα να μιλήσω για όσους χάσαμε, για τα γεγονότα.
Έπρεπε να το μοιραστώ.
ΜΠΡΕΝΤΑ ΜΠΕΡΚΜΑΝ, ΠΡΩΗΝ ΠΥΡΑΓΟΣ ΠΥΡΟΣΒΕΣΤΙΚΟ ΣΩΜΑ ΝΕΑΣ ΥΟΡΚΗΣ
Ελπίζω να μην ξεχάσουμε ποτέ
το πώς η χώρα μας ήρθε πιο κοντά στις 11 Σεπτεμβρίου
και βοηθήσαμε ο ένας τον άλλον.
Αυτό συνέβη πριν αποφασίσουμε να αντεπιτεθούμε
ή να αναλάβουμε δράση εναντίων των υπευθύνων.
Έχουμε πολλά να μάθουμε από την 11η Σεπτεμβρίου,
όμως δεν πρέπει να πιστέψουμε ότι το μίσος
είναι η σωστή αντίδραση.
Είναι… μόνο η αγάπη.
Αυτό.
Κάθε επέτειο της 11ης Σεπτεμβρίου είναι σαν να το ξαναζώ.
Δεν το ξεχνάς. Ποτέ. Και δεν θα το ξεχάσω ποτέ.
Είναι κάτι που σου μένει στο μυαλό.
Ποτέ δεν το ξεχνάς.
ΦΕΪ ΓΚΙΛΜΟΡ
ΛΙ ΓΚΙΛΜΟΡ
Όμως η πραγματική μου χαρά είναι ότι γνώρισα τη Λι και τη Φέι.
Άλλαξε όλη μου η ζωή όταν βεβαιώθηκα ότι ήταν σώες και ασφαλείς.
Συνεχίσαμε να επικοινωνούμε και έχουμε γίνει σαν οικογένεια.
Είναι πολύ όμορφο.
Η Φέι είναι η μαμά μου από το Σικάγο.
Είναι ένας πολύ όμορφος άνθρωπος.
ΗΜΕΡΑ ΜΝΗΜΗΣ ΓΙΑ ΤΗΝ 11η ΣΕΠΤΕΜΒΡΙΟΥ
Άντριου Άντονι Αμπάτε.
Βίνσεντ Πολ Αμπάτε.
Λόρενς Κρίστοφερ Έιμπελ.
Αλόνα Έιμπραχαμ.
Γουίλιαμ Φ. Έιμπραχαμσον.
Ρίτσαρντ Άντονι Ατσέτο.
Χάινριχ Μπέρνχαρντ Άκερμαν.
Πολ Ακουαβίβα.
Κρίστιαν Άνταμς.
Η Αμερική στα καλύτερά της
είναι μια Αμερική που πιστεύει στην ισονομία για όλους.
Στο Ισλάμ
ένα από τα 99 ονόματα του Θεού είναι "Ας Σαλάμ",
που σημαίνει "ειρήνη".
Η "ειρήνη" είναι ένα από τα ονόματα του Θεού.
Τι μεγαλύτερη φιλοδοξία μπορεί να έχει ένας άνθρωπος
από το να φέρει την αληθινή, παντοτινή ειρήνη;
Υποτιτλισμός: Νίκος Τζερμπίνος